Diari Oficial de la Generalitat Valenciana


Sumari del DOGV 5885, del 04-11-2008 (2008/12229)

RESOLUCIÓ de 29 d'abril de 2008, de la Direcció General per al Canvi Climàtic, per la qual s'atorga a l'empresa SYF Tratamientos, UTE l'autorització ambiental integrada per a un abocador existent de residus no perillosos ubicat al terme municipal de Dos Aguas.
--------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5885

Data del DOGV
:   04-11-2008

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2008/12488


Data del document
:   29-04-2008

Organisme emissor
:   Conselleria de Medi Ambient, Aigua, Urbanisme i Habitatge

Tipus de document
:   Resolució

Descriptors 

:   * Dos Aguas
    * empresa privada
    * gestió de residus

RESOLUCIÓ de 29 d'abril de 2008, de la Direcció General per al Canvi Climàtic, per la qual s'atorga a l'empresa SYF Tratamientos, UTE l'autorització ambiental integrada per a un abocador existent de residus no perillosos ubicat al terme municipal de Dos Aguas. [2008/12558]  
Vistos els documents que es troben en l'expedient 037/06 IPPC, instruït a instàncies de l'empresa SYF Tratamientos, UTE, a fi d'obtenir l'autorització ambiental integrada per a l'abocador existent de residus no perillosos, s'emet aquesta resolució de conformitat amb els següents   
Antecedents de fet  
Primer. Amb data 23 de setembre de 1997 el director general de Desenvolupament Sostenible dicta la declaració d'impacte ambiental favorable al projecte d'una instal·lació d'eliminació de residus sòlids urbans. Posteriorment, mitjançant la Resolució del director general de Desenvolupament Sostenible de 12 de gener de 1998, s'accepta el projecte de segellament i restauració de les instal·lacions.  
Amb data 19 de febrer de 1998 l'Ajuntament de Dos Aguas acorda atorgar la llicència municipal d'activitat de l'abocador.  
Mitjançant la Resolució de 9 de setembre de 1998 de la Direcció General de Qualitat Ambiental, es concedeix autorització administrativa, amb número de gestor 001/E/RNP/CV, per a la realització de l'activitat d'eliminació tipus D1 (abocament) seguint el projecte tècnic de planta d'instal·lació i tractament de residus urbans a la partida de La Matrona al terme municipal de Dos Aguas (València).  
L'esmentada autorització d'eliminació de residus per mitjà de depòsit en abocador es prorroga mitjançant una resolució de 22 de desembre de 2003, en la qual és aprovat, així mateix, el pla de condicionament de l'abocador al Reial decret 1481/2001, de 12 de desembre, pel qual es regula l'eliminació de residus per mitjà de depòsit en abocador.  
Amb data 16 d'agost de 1999 la Confederació Hidrogràfica del Xúquer atorga autorització del desviament de dos barrancs a la partida de La Matrona, per a la instal·lació d'un abocador de residus sòlids urbans (RSU) al terme municipal de Dos Aguas (València).  
Segon. Amb data 15 de març de 2006, el Sr. Ramón Martínez Ramón, en representació de l'empresa SYF Tratamientos UTE, amb CIF G-96670112, presenta en la Conselleria de Territori i Habitatge una sol·licitud d'autorització ambiental integrada per a l'abocador existent de residus no perillosos ubicat a la partida de La Matrona de Dos Aguas (València), i que es detalla en l'annex I.  
A la sol·licitud s'adjunta l'informe de compatibilitat urbanística emés per l'Ajuntament de Dos Aguas.   
Tercer. Una vegada admesa a tràmit la sol·licitud, la Conselleria remet la documentació a totes aquelles administracions públiques i òrgans de la Generalitat que han d'intervenir en la resolució de l'autorització ambiental integrada.  
Quart. Amb data 12 d'abril de 2007 se sotmet a informació pública l'expedient de referència, durant un període de 30 dies hàbils, d'acord amb el que estableix l'article 16 de la Llei 16/2002, d'1 de juliol, de prevenció i control integrats de la contaminació i se'n publica l'anunci en el Diari Oficial de la Comunitat Valenciana (DOCV núm. 5488).   
Durant aquest període no es presenten al·legacions al projecte ni a aquesta Conselleria ni a l'Ajuntament de Dos Aguas.   
Cinqué. Transcorregut el termini d'informació pública i segons el que disposa l'article 18 de la Llei 16/2002, se sol·licita informe a l'Ajuntament de Dos Aguas sobre l'adequació de la instal·lació a tots aquells aspectes que siguen de la seua competència, sense que fins avui s'haja pronunciat.  
Així mateix, d'acord amb el que disposa l'article 17 de l'esmentada llei, se sol·licita informe al Servei de Residus Urbans i al Servei de Protecció de l'Ambient Atmosfèric i amb data 12 de març de 2008 es rep l'informe d'acústica. Respecte a l'informe del Servei de Residus Urbans, amb data 10 de març de 2008, s'envia la documentació presentada per l'interessat com a resposta al requeriment emés, basant-se en l'informe d'adequació inicial, sense que s'haja rebut fins avui l'informe final per part de l'esmentat Servei.  
Sisé. Amb data 17 de març de 2008, s'envia la documentació requerida, basant-se en l'informe d'adequació de la Confederació Hidrogràfica del Xúquer, sol·licitat d'acord amb el que estableix l'article 19 de la Llei 16/2202, sense que s'haja rebut fins avui l'informe corresponent.  
Seté. Amb data 29 d'abril de 2008, es realitza el tràmit d'audiència a l'interessat, sense que s'hagen presentat al·legacions.  
Vuité. Finalment, amb data 29 d'abril de 2008 la Comissió d'Anàlisi Ambiental Integrada realitza l'avaluació ambiental del projecte i elabora la proposta de resolució que incorpora les condicions que resulten dels informes vinculants emesos.  
Als anteriors fets s'apliquen els següents  
Fonaments de dret  
Primer. D'acord amb l'article 6 de la Llei 2/2006, de 5 de maig, de prevenció de la contaminació i qualitat ambiental, per la qual es desenvolupa en l'àmbit de la Comunitat Valenciana la Llei 16/2002, de prevenció i control integrats de la contaminació, les activitats que apareixen en l'annex I de l'esmentada llei estan subjectes a autorització ambiental integrada.  
La instal·lació de referència està inclosa en l'annex I de la Llei 2/2006, en el seu epígraf 5.4. abocadors de qualsevol tipus de residus que reben més de 10 tones per dia o que tinguen una capacitat de més de 25.000 tones, excloent-ne els abocadors de residus inerts.  
Segon. La tramitació de l'expedient s'ha realitzat segons el que preveuen els articles 14 i següents de la Llei 16/2002, d'1 de juliol, de prevenció i control integrats de la contaminació, desenvolupada pel Reial decret 509/2007 i el capítol III del títol I de la Llei 2/2006, de 5 de maig, de prevenció de la contaminació i qualitat ambiental, desenvolupada pel Decret 127/2006, de 15 de setembre, del Consell.  
Tercer. El Reial decret 1481/2001, de 27 de desembre, pel qual es regula l'eliminació de residus per mitjà de depòsit en abocador, estableix el marc jurídic i tècnic de les esmentades activitats d'eliminació.  
D'altra banda, els articles 9 i 10 del Reial decret 1481/2001 estableixen, respectivament, les condicions d'atorgament i contingut de les autoritzacions d'abocadors.  
Quart. La Decisió del Consell de 19 de desembre de 2002 estableix els criteris i procediments d'admissió de residus als abocadors d'acord amb l'article 16 i l'annex II de la Directiva 1999/31/CE com també la classificació dels abocadors.  
Cinqué. Segons el Pla zonal de residus de les zones III i VIII, aprovat per l'Ordre de 18 de gener de 2002, del conseller de Medi Ambient, l'abocador de residus no perillosos de Dos Aguas s'inclou en les infraestructures existents per a l'eliminació dels residus urbans generats en l'àmbit de l'àrea de gestió I del pla zonal.   
Sisé. A la Comunitat Valenciana l'òrgan competent per a atorgar l'autorització ambiental integrada és la Conselleria de Medi Ambient, Aigua, Urbanisme i Habitatge, d'acord amb l'article 3.h de la Llei 16/2002 i el Decret 7/2007, de 28 de juny, del president de la Generalitat Valenciana, pel qual es determinen les conselleries en què s'organitza l'administració de la Generalitat.  
D'altra banda, de conformitat amb l'article 18 del Decret 131/2007, de 27 de juliol, del Consell, pel qual s'aprova el Reglament orgànic i funcional de la Conselleria de Medi Ambient, Aigua, Urbanisme i Habitatge, correspon a la Direcció General per al Canvi Climàtic exercir les competències en matèria de control integrat de la contaminació.  
Vist el que antecedeix, a proposta del Servei de Control Integrat de la Contaminació, amb el vistiplau del cap d'Àrea de Qualitat Ambiental, fent ús de les atribucions que em confereix el Reglament orgànic i funcional de la Conselleria de Medi Ambient, Aigua, Urbanisme i Habitatge, resolc:  
Primer. Concedir a SYF Tratamientos, UTE l'autorització ambiental integrada per a l'eliminació tipus D5 per mitjà de depòsit en abocador de residus no perillosos classe B3 ubicat a la partida de La Matrona de Dos Aguas, referent al Projecte bàsic d'autorització ambiental integrada, subscrit per Jesús Paniagua Bravo al febrer de 2006, la qual queda inscrita en la secció primera del Registre d'Instal·lacions de la Comunitat Valenciana amb el número 271-08/AAI/CV, condicionada al compliment dels requisits següents:  
1. Emissions atmosfèriques  
1.1. Emissions canalitzades  
Els focus d'emissió canalitzada a l'atmosfera de les instal·lacions són els següents:  
Núm. de focus Descripció  
F-1 Torxa del sistema de desgasificació de l'abocador  
Els valors límit d'emissió que s'han de complir als focus canalitzats seran els següents:   
Focus 1  
Contaminants Límits d'emissió  
NOX (expressats com a NO2) 1.000 mg/Nm³  
SO2 200 mg/Nm³  
CO 625 mg/Nm³  
HCl 10 mg/Nm³  
HF 10 mg/Nm³  
H2S 10 mg/Nm³  
COT 50 mgC/Nm³  
Per a la totalitat de focus, les concentracions mesurades sempre estaran referides a condicions normals de pressió i temperatura (101,3 kPa, 273,16 K), per als gasos de combustió en base seca i un contingut d'oxigen del 15%.  
El contingut d'hidrocarburs halogenats (AOX) en el biogàs serà inferior a 150 mg/m³, per a prevenir la formació de dioxines.  
En el termini màxim de 12 mesos s'executarà la solució tècnica de tractament del gas generat a l'abocador conforme a l'apartat 4 de l'annex I del Reial decret 1481/2001. Qualsevol solució diferent de la combustió en torxa, cambra de combustió o aprofitament energètic s'haurà de justificar per una entitat col·laboradora en matèria de qualitat ambiental en funció de la generació i composició de gas de l'abocador.  
1.2. Emissions difuses  
Respecte a les emissions de gasos de l'abocador, mentre no estiguen connectades a la torxa, es controlarà la seua acumulació i emissió per mitjà de les xemeneies de desgasificació, i es comprovarà periòdicament l'eficàcia del sistema d'extracció de gasos.  
Per al cas de les emissions no canalitzades la canalització de les quals no siga viable, els nivells d'immissió de compostos orgànics volàtils no hauran de sobrepassar la trentena part dels límits ambientals d'exposició professional per a agents químics recentment publicats per l'Institut Nacional de Seguretat i Higiene en el Treball.   
Respecte a l'emissió de partícules no canalitzades, se seguiran els valors límit establits en el punt 3 de la disposició addicional primera del Decret 127/2006 del Consell i la seua correcció d'errades de 10 d'octubre de 2006. Així mateix, s'efectuarà un control de materials arrossegats pel vent en les condicions establides en l'apartat 5 de l'annex I del Reial decret 1481/2001.  
1.3. Programa de control i vigilància d'emissions atmosfèriques  
a) Condicions generals:   
Anualment es realitzarà un control ambiental que garantisca l'adequació de les instal·lacions i l'activitat als requeriments legals aplicables i específicament als valors límit d'emissió fixats en l'autorització ambiental integrada. El control ambiental es realitzarà per empreses inscrites en el Registre d'Entitats Col·laboradores en Matèria de Qualitat Ambiental d'acord amb el Decret 229/2004.   
b) Condicions relatives a l'emissió de biogàs de l'abocador:  
Pel que fa a les emissions potencials de gas i pressió atmosfèrica, almenys en un punt de cada cel·la representatiu de cada secció de l'abocador i referit principalment al contingut de matèria orgànica en el residu, abans de la seua combustió es determinaran trimestralment les emissions potencials de:  
CH4  
CO2  
O2  
H2S  
H2  
Així mateix, una vegada que entre en funcionament la torxa, s'hauran d'efectuar controls del biogàs amb una freqüència trimestral de:  
- Control de la concentració d'AOX en el biogàs.  
- Partícules NOx, SO2, CO i els paràmetres associats: cabal, humitat, temperatura i percentatge d'oxigen.  
- HCl, HF, H2S i COV.   
- Control de temps de funcionament de la torxa de biogàs  
A més, s'hauran de complir les prescripcions següents:  
Les unitats de combustió hauran de disposar de sistema d'ignició automàtica i alarma, i s'haurà d'aconseguir una temperatura almenys de 850ºC durant 2 segons. Es disposarà d'un sistema de control continu o periòdic del contingut de O2 i de CH4 per a detectar mescles explosives i poder actuar amb antelació.  
La torxa disposarà d'un cabalímetre de rang variable i registre continu com a sistema de control, a fi de conéixer en tot moment els cabals de gasos que s'envien a la torxa i per a verificar que es compleixen les condicions imposades.  
Els punts de mostratge als focus han de complir els requisits de l'Ordre de 18 d'octubre de 1976, sobre prevenció i correcció de la contaminació industrial de l'atmosfera.  
2. Olors  
Respecte a l'emissió d'olors de la instal·lació, s'ha de complir, d'acord amb la norma UNE-EN 13470, que els nivells d'olor no excedisquen les 5 ouE (unitat d'olor europea) a les zones residencials d'afecció, considerant el percentil 98 de les mitjanes horàries al llarg d'un any.   
En el cas que es detecten molèsties per olors al veïnat, s'haurà de presentar un estudi olfactomètric realitzat per una entitat col·laboradora en matèria de qualitat ambiental, en el qual es determine, per mitjà de la tècnica de l'olfactometria dinàmica, els nivells d'olor a l'entorn immediat de les instal·lacions.  
En el supòsit que se superen els nivells d'olor, l'empresa presentarà un projecte que considere mesures correctores addicionals per a minimitzar la generació de compostos olorosos. Abans de l'execució d'aquest projecte, s'haurà de disposar de l'aprovació de la Direcció General per al Canvi Climàtic.  
3. Emissions sonores  
Respecte al nivell de sorolls transmesos a l'exterior, s'haurà de complir el que estableix la Llei 7/2002, de 3 de desembre, de la Generalitat Valenciana, de protecció contra la contaminació acústica i el Decret 266/2004, de 3 de desembre, del Consell de la Generalitat, pel qual s'estableixen normes de prevenció i correcció de la contaminació acústica en relació amb activitats, instal·lacions, edificacions, obres i serveis.   
En particular, s'han de complir els límits sonors externs establits per a zones d'ús industrial, que són els següents:  
Diürn Nocturn  
70 dB(A) 60 dB(A)  
En aquest sentit, es realitzarà una auditoria acústica a l'entorn immediat de la parcel·la de l'activitat per una entitat col·laboradora en matèria de qualitat ambiental per al camp de la contaminació acústica almenys cada cinc anys, d'acord amb l'article 37 de l'esmentada llei.   
El titular haurà de disposar del llibre de control, que estarà constituït pels certificats dels resultats obtinguts de les auditories acústiques i dels corresponents informes complets.  
4. Abocaments  
4.1. Lixiviats  
Queda prohibit l'abocament de lixiviats de l'abocador. Els lixiviats generats es captaran a la bassa de lixiviats de l'abocador per a la seua gestió externa per mitjà del lliurament a un gestor de residus autoritzat.  
Es reduirà al màxim la quantitat de lixiviats generats per mitjà de la reducció de la superfície del vas d'abocament i residus exposats a l'aigua de pluja i per mitjà de l'evaporació màxima tant a la mateixa bassa de lixiviats com per mitjà de la recirculació a l'abocador.  
La recirculació de lixiviats s'efectuarà de forma uniforme per tota la superfície de l'abocador en explotació, de manera que es realitze la incorporació uniforme d'humitat a la massa de residus a fi de promoure la màxima degradació de matèria orgànica i l'estabilització i consolidació de la compactació de l'abocador.  
En les èpoques de l'any en què la generació de lixiviats siga superior a la seua evaporació com també quan es realitzen tasques de manteniment de la bassa, es retiraran per mitjà del lliurament a un gestor de residus autoritzat i s'aportarà la documentació acreditativa d'aquest lliurament.  
Els llots generats a les basses de lixiviats es lliuraran a un gestor autoritzat o s'eliminaran al mateix abocador, una vegada que el seu contingut d'humitat siga inferior al 75% i es complisquen els criteris d'admissió de la Decisió del Consell 2003/33/CE.  
Es realitzarà el control i vigilància de lixiviats establits en l'apartat de residus, per mitjà del control de la seua composició i dels volums produïts. S'inclourà el balanç hídric mensual que en justifique la gestió i, amb la memòria anual i la Declaració E-PRTR, s'aportarà la documentació justificativa de l'esmentada gestió.  
S'efectuarà el manteniment i control periòdic de tota la xarxa de recollida de lixiviats i es comprovarà la impermeabilitat de les canalitzacions i la bassa de lixiviats, a fi d'assegurar el seu funcionament correcte i l'accessibilitat per al mostratge en tot moment. La bassa de lixiviats es mantindrà en tot moment sota la meitat de la seua capacitat. Es comprovarà que no es produeix acumulació de lixiviats al fons de l'abocador.  
4.2. Aigües superficials  
Per mitjà de la xarxa de desviació d'aigües pluvials s'interceptaran les aigües superficials, de manera que s'evite que assolisquen l'interior de l'abocador i entren en contacte amb els residus, es conduiran a les basses de pluvials o es desviaran als barrancs del perímetre, de conformitat amb l'autorització de la Confederació Hidrogràfica del Xúquer de 16 d'agost de 1999 de desviament de dos barrancs a la partida de La Matrona, per a la instal·lació d'un abocador de residus urbans al terme municipal de Dos Aguas.  
Els llots generats a les basses de pluvials es lliuraran a un gestor autoritzat o s'eliminaran al mateix abocador, una vegada que el seu contingut d'humitat siga inferior al 70% i es complisquen els criteris d'admissió de la Decisió del Consell 2003/33/CE.  
Les aigües pluvials recollides a les basses, sempre que no hagen patit contaminació, s'utilitzaran per a la reducció de les emissions de partícules sòlides a l'abocador, per mitjà del reg de camins interiors i les zones de control i admissió. En el cas que les aigües pluvials estigueren contaminades, es destinarien a un gestor autoritzat extern. Es realitzaran els controls de composició d'aigües superficials establits en l'apartat de residus.  
S'efectuarà el manteniment i control periòdic de tota la xarxa de desviació d'aigües superficials, s'evitarà el rebliment de les cunetes perimetrals i s'assegurarà el seu correcte flux de desviació i intercepció de pluvials.   
4.3. Aigües sanitàries  
Les aigües residuals sanitàries reben un tractament biològic de degradació de matèria orgànica i emmagatzemament en fosses sèptiques impermeables i estanques i s'evacuen a la bassa de lixiviats per a la seua gestió conjunta amb aquests.   
5. Protecció del sòl i de les aigües subterrànies  
La totalitat de cel·les de l'abocador disposen de la impermeabilització exigida en el Reial decret 1481/2001, de 27 de desembre, d'eliminació de residus a abocador. Per al control i vigilància de la qualitat d'aigües subterrànies es disposa d'una xarxa de punts de control.  
Queda prohibit l'abocament a llits, sòls o subsòls que puguen deteriorar la qualitat de les aigües sense disposar de l'autorització de la Confederació Hidrogràfica del Xúquer.  
No es podran executar pous, rases, galeries o qualsevol altre dispositiu destinat a facilitar l'absorció de les aigües residuals pel terreny.  
Així mateix, s'haurà de complir el que estableix el Reial decret 9/2005, de 14 de gener, pel qual s'estableix la relació d'activitats potencialment contaminants del sòl i els criteris estàndards per a la declaració de sòls contaminats.  
6. Residus  
L'activitat està subjecta als requisits establits en la Llei 10/1998, de 21 d'abril, de residus, en la Llei 10/2000, de 12 de desembre, de residus de la Comunitat Valenciana, en el Reial decret 1481/2001, de 27 de desembre, pel qual es regula l'eliminació de residus per mitjà de depòsit en abocador, i en el Reial decret 833/1988 de 20 de juliol, sobre el Reglament per a l'execució de la Llei 20/1986, modificat pel Reial decret 952/1997.  
6.1. Gestió de residus  
S'autoritza l'operació d'eliminació de residus per mitjà de depòsit (operació d'eliminació tipus D5: abocament en llocs especialment dissenyats) a l'abocador per a residus no perillosos classe B3, segons la classificació establida en l'annex B de la Decisió del Consell 2003/33/CE, ubicat a la partida de La Matrona, s/n, de Dos Aguas, amb centre al punt de coordenades UTM X(30)=684.470, Y(30)=4.350.945, una capacitat d'eliminació mitjana de 480.000 t/any i una capacitat restant de 980.207 metres cúbics, segons el projecte bàsic.   
Es mantenen les inscripcions en el Registre General de Gestors Autoritzats de Residus de la Comunitat Valenciana.  
Els residus admissibles a l'abocador són els següents tipus de residus no perillosos, d'acord amb la definició de l'article 2.a) del Reial decret 1481/2001 i d'acord amb la llista europea de residus aprovada per Ordre MAM/304/2002, de 8 de febrer i correcció de 12 de març:  
190501 Fracció no compostada de residus municipals i assimilats  
190503 Compost fora d'especificació  
191212 Altres residus (incloses mescles de materials) procedents del tractament mecànic de residus, diferents dels especificats en el codi 191211  
El procediment d'admissió de residus a l'abocador haurà de complir el que disposen els articles 5, 6 i 12 del Reial decret 1481/2001 i la Decisió del Consell 2003/33/CE, per la qual s'estableixen els criteris i procediments d'admissió de residus als abocadors d'acord amb l'article 16 i l'annex II de la Directiva 1999/31/CEE:  
1. Només es podran depositar a l'abocador residus que hagen sigut objecte de tractament previ, excepte aquells residus el tractament dels quals no contribuïsca a reduir-ne les quantitats que s'han d'eliminar o els riscos per a la salut humana o el medi ambient, conforme a l'article 6.1 del Reial decret 1481/2001. En tot cas, es compliran els objectius de reducció de matèria orgànica biodegradable establits en l'article 5.2. Del RD 1481/2001.  
2. L'eliminació de residus es limitarà a aquells o a fraccions residuals no susceptibles de valoració d'acord amb les millores tècniques disponibles, conforme a l'article 18 de la Llei 10/2000, de 12 de desembre, de residus de la Comunitat Valenciana.  
6.1.1. Control en l'eliminació de residus  
  
\* \* \* \* \*  
  
\* \* \* \* \*  
1. A l'entrada de la instal·lació es fixarà un cartell en el qual haurà de constar la classificació de l'abocador, identificació del titular i explotador, l'horari de treball, la informació de contacte i el número d'inscripció en el Registre d'Instal·lacions de la Comunitat Valenciana.  
2. S'efectuarà la cobertura diària dels residus abocats de manera que la superfície de residus sense cobrir no supere en cap moment la superfície màxima del front diari de treball.  
3. Els procediments de control i vigilància es realitzaran d'acord amb allò especificat en l'annex III del Reial decret 1481/2001. La presa de mostres i l'anàlisi s'efectuaran per empreses inscrites en el Registre d'Entitats Col·laboradores en Matèria de Qualitat Ambiental d'acord amb el Decret 229/2004:  
a) Dades meteorològiques: els paràmetres indicats en el punt 2 de l'annex III del RD 1481/2001 s'obtindran a la mateixa instal·lació o a l'estació meteorològica més pròxima.  
b) Control de lixiviats: es realitzarà un control mensual del volum de lixiviats produït i un control trimestral de la composició d'aquests en cada punt de descàrrega de lixiviat. Els paràmetres que s'hi han de determinar seran, almenys, els següents:  
c) Control d'aigües subterrànies: als piezòmetres de control es realitzarà semestralment el control del nivell de les aigües subterrànies. Trimestralment es determinaran els paràmetres següents:   
d) Control d'aigües superficials: si n'hi ha, en un punt aigües amunt de l'abocador i a les basses de pluvials es determinaran trimestralment els paràmetres següents:   
  
\* \* \* \* \*  
e) Control de gasos: se seguiran les prescripcions establides en l'apartat d'emissions atmosfèriques.   
f) Control topogràfic: anualment es realitzarà un alçament a fi d'obtenir les dades d'estructura i composició de l'abocador relatives a superfície i volum ocupat pels residus, densitat aparent, mètodes de depòsit, temps i duració del depòsit, càlcul de la capacitat i vida útil restant de les cel·les d'explotació i de la totalitat de l'abocador.   
L'esmentat alçament es representarà per mitjà de planta i perfil de l'abocador, i inclourà la referència al fons del vas, a l'any anterior d'activitat i a les cotes màximes d'abocament. Així mateix, es determinarà el comportament d'assentament del nivell del vas d'abocament.   
4. Clausura i manteniment postclausura:  
a). Les operacions de segellament i clausura de les fases d'explotació de l'abocador s'iniciaran quan els residus abocats assolisquen la cota màxima prevista en el projecte bàsic.  
b). L'acceptació de la clausura es realitzarà per mitjà de l'aportació del certificat final d'obra i inspecció in situ per part dels tècnics d'aquesta Direcció General. Després de realitzar la inspecció final per a l'aprovació de la clausura, l'autoritat competent determinarà si la periodicitat del procediment de control i vigilància ha de modificar-se respecte al que estableix l'autorització. A més, s'haurà d'efectuar el manteniment de les espècies vegetals cultivades a fi d'assegurar la restauració de la zona.  
5. S'haurà de portar un registre documental amb les quantitats i característiques dels residus depositats, amb indicació de l'origen, la seua codificació LER d'acord amb la Llista europea de residus (Ordre MAM/304/2002), resultat del procediment d'admissió, la data de lliurament, el productor i el recollidor. Aquesta documentació estarà a la disposició de les administracions públiques competents que així ho requerisquen.   
6. S'haurà de presentar una memòria anual de l'activitat a la Direcció General per al Canvi Climàtic abans de l'1 de març de l'any següent al de l'activitat, que incloga un registre documental dels residus eliminats a la instal·lació i el resultat del programa de control i vigilància.  
7. La gestió de l'abocador anirà a càrrec del Sr. Ramón Martínez Ramón, titulat com a enginyer forestal i l'empresa es compromet a la formació professional i tècnica del personal durant la vida útil de l'abocador.  
6.2. Producció de residus  
S'autoritza la producció dels següents residus perillosos generats en les tasques de manteniment de la maquinària emprada a la instal·lació:  
\* \* \* \* \*  
  
En l'àmbit de la producció de residus, s'ha inscrit el centre de referència com a productor dels residus perillosos indicats anteriorment, d'acord amb la legislació sectorial vigent en matèria de residus.  
En el termini de tres mesos, s'hauran d'aportar còpies compulsades dels documents d'acceptació en vigor dels residus perillosos generats, emesos per un gestor degudament autoritzat, a nom del titular d'aquesta autorització ambiental integrada com a productor.  
Els residus podran ser emmagatzemats durant un període igual o inferior a sis mesos, en el cas de perillosos, i en el cas de residus no perillosos podran emmagatzemar-se per un període d'un any quan la destinació final siga l'eliminació i de dos anys quan la destinació final siga la valoració i hauran de ser lliurats a un gestor autoritzat transcorregut aquest període. Aquest emmagatzemament temporal de residus perillosos es realitzarà segregat per tipus de residu, haurà d'estar convenientment senyalitzat i es realitzarà en un lloc amb teulada, amb sòl impermeable i sistemes de recollida de vessaments accidentals, com ara una arqueta cega no connectada a la xarxa de clavegueram i safates de recollida. Així mateix, la zona d'emmagatzemament haurà d'estar inclosa en el sistema general de protecció contra incendis de la instal·lació.  
Per a l'emmagatzemament de residus líquids o que, pel seu alt contingut líquid, puguen generar abocaments, es disposarà de cubetes o recipients de recollida de possibles vessaments, que han de tenir com a mínim el volum de l'envàs més gran o el 10% del total (la major d'ambdues quantitats). Les cubetes hauran de ser individuals per a cada tipus de residus la mescla dels quals, en cas de vessament, supose un augment de la seua perillositat o en dificulte la gestió.  
Es disposarà de l'adequada quantitat d'absorbent no inflamable per a resoldre els possibles vessaments accidentals durant la manipulació dels diversos residus líquids. L'absorbent contaminat es gestionarà com a residu perillós o no perillós, segons la seua naturalesa.  
L'envasament i l'etiquetatge dels residus es farà d'acord amb allò exposat en els articles 13 i 14 del Reial decret 833/1988, Reglament de residus tòxics i perillosos. Així mateix, es disposarà d'un registre on conste la quantitat, naturalesa, identificació, origen i data de generació i lliurament a un gestor autoritzat com també el número de document de control i seguiment utilitzat, si s'escau, i el gestor a qui es lliura el residu.  
Els residus perillosos i els no perillosos es lliuraran a gestors que disposen de la corresponent autorització administrativa per a la seua gestió.  
Cada quatre anys s'haurà d'elaborar un pla de prevenció i reducció de residus que es presentarà en la Direcció General per al Canvi Climàtic.  
Així mateix, s'emplenarà la declaració anual de productor de residus perillosos i no perillosos, que serà remesa a la Direcció General per al Canvi Climàtic abans de l'1 de març de cada any. En l'esmentada declaració s'especificarà l'origen i la quantitat dels residus produïts, la destinació donada a cadascun d'ells i la relació del seu emmagatzemament temporal com també les incidències rellevants que s'hagen pogut produir, tot això relatiu a l'any objecte de la declaració.  
7. Mesures que s'han d'adoptar en situacions diferents a les normals que puguen afectar el medi ambient  
Es duran a terme totes les mesures necessàries perquè quede garantida la protecció del medi ambient i la salut de les persones davant de qualsevol situació anormal quant al funcionament de les instal·lacions.  
No obstant això, si es produeix algun incident a les instal·lacions que comporte el seu funcionament anòmal i d'això en pot resultar l'incompliment dels límits imposats, s'haurà de comunicar immediatament l'esmentada situació al Centre de Coordinació d'Emergències 112, a l'Ajuntament i a la Direcció General per al Canvi Climàtic.  
Una vegada produïda la situació d'emergència, la mercantil utilitzarà tots els mitjans al seu abast per a reduir al màxim l'efecte sobre el medi ambient.  
En el termini màxim de set dies després de la incidència, la mercantil haurà de remetre a l'Ajuntament i a la Direcció General per al Canvi Climàtic un informe detallat, en el qual, junt amb les dades d'identificació, hauran de figurar les següents:  
- causes de l'incident  
- hora en què es va produir i la seua duració  
- característiques de l'emissió o abocament  
- mesures correctores adoptades  
- hora i forma en què es va comunicar el succés  
En relació amb el possible dany ambiental ocasionat per l'activitat, s'aplicarà la Llei 26/2007, de 23 d'octubre, de responsabilitat mediambiental, en l'àmbit d'aplicació de la qual s'inclouen les activitats subjectes a autorització ambiental integrada. Segons aquesta llei, l'activitat haurà de disposar d'una garantia financera que li permeta afrontar la responsabilitat mediambiental inherent a l'activitat, en les modalitats previstes d'assegurança, aval o reserva tècnica, i amb les possibles exempcions derivades de la magnitud del dany potencial o de l'adhesió amb caràcter permanent i continuat, siga al sistema comunitari de gestió i auditoria mediambientals (EMAS), siga al sistema de gestió mediambiental UNE-EN ISO 14430:2004.  
Així mateix, quan es determine el cessament definitiu d'alguna de les unitats, es desmantellaran, segellaran i clausuraran les instal·lacions, d'acord amb la normativa vigent, de manera que el terreny quede en les mateixes condicions que abans d'iniciar l'esmentada activitat i no es produïsca cap dany sobre el sòl i el seu entorn.  
En aquest sentit, aquesta autorització administrativa quedarà sense efecte abans que finalitze el seu període de vigència en el cas que finalitze l'explotació de l'abocador i s'haurà de complir, en tot cas, el procediment de clausura i manteniment postclausura establit en l'article 14 del Reial decret 1481/2001, de 27 de desembre, pel qual es regula l'eliminació de residus per mitjà de depòsit en abocador.  
8. Declaració d'impacte ambiental  
En tot allò no recollit en aquesta autorització ambiental integrada, s'hauran de complir les condicions establides en la declaració d'impacte ambiental de data 23 de setembre de 1997 i la Resolució del director general de Desenvolupament Sostenible de 12 de gener de 1998.  
9. Altres condicions  
Caldrà ajustar-se al que disposa el Reial decret 865/2003, de 4 de juliol, pel qual s'estableixen els criteris higienicosanitaris per a la prevenció i control de la legionel·losi, el Decret 173/2000, de 5 de desembre, del Govern Valencià, pel qual s'estableixen les condicions que han de reunir els equips de transferència de massa d'aigua en corrent d'aire amb producció d'aerosols, per a la prevenció de la legionel·losi, i l'Ordre conjunta de 22 de febrer de 2001, de les conselleries de Medi Ambient i Sanitat, per la qual s'aprova el protocol de neteja i desinfecció dels equips de transferència de massa d'aigua en corrent d'aire amb producció d'aerosols, per a la prevenció de la legionel·losi.  
L'abocador i les seues instal·lacions s'ajustaran a les condicions indicades en el projecte tècnic en els aspectes no fixats en aquesta resolució.  
Es compliran totes les disposicions aplicables per a garantir la seguretat, la salut de les persones i el medi ambient.  
10. E-PRTR  
Abans de l'1 de març de cada any s'haurà de notificar a la Direcció General per al Canvi Climàtic, d'acord amb l'article 8.3 de la Llei 16/2002, les dades sobre les emissions de la instal·lació relatives a l'any anterior, específicament les que figuren en l'article 3 del Reial decret 508/2007, de 20 d'abril, pel qual es regula el subministrament d'informació sobre emissions del Reglament E-PRTR i de les autoritzacions ambientals integrades.   
Segon. Qualsevol modificació i ampliació de la capacitat de tractament de les instal·lacions o de la configuració i explotació de l'abocador haurà de ser notificada a aquesta Direcció General i s'haurà d'aportar la documentació justificativa per a la seua aprovació, de conformitat amb l'article 42 de la Llei 2/2006, de prevenció de la contaminació i qualitat ambiental.  
Tercer. L'autorització ambiental integrada es renovarà, en els aspectes mediambientals, en el termini màxim de 8 anys, llevat que es produïsquen abans de l'esmentat termini modificacions substancials que obliguen a la tramitació d'una nova autorització, es finalitze la capacitat de l'abocador, o que s'incórrega en algun dels supòsits de modificació d'ofici recollits en l'article 26 de la Llei 16/2002, d'1 de juliol.  
La renovació s'haurà de sol·licitar amb una antelació mínima de deu mesos abans del venciment del termini de vigència de l'autorització ambiental integrada.  
Quart. Aquesta autorització queda condicionada a la comprovació i a l'obtenció de l'informe favorable corresponent al compliment dels requisits establits en aquesta resolució. La visita serà realitzada per una entitat col·laboradora acreditada per al control integrat de la contaminació segons el Decret 29/2007, de 9 de març, de modificació del Decret 229/2004, de 15 d'octubre, del Consell pel qual s'estableixen les funcions de les entitats col·laboradores en matèria de qualitat ambiental i es crea i regula el seu registre, en el qual s'acredite el compliment del contingut de l'autorització ambiental integrada..  
Cinqué. L'Administració deixarà sense efecte aquesta resolució en el moment en què observe qualsevol incompliment de les condicions que imposades, després d'audiència prèvia de l'interessat.  
Sext. El titular de les instal·lacions objecte d'aquesta resolució, a més de les obligacions que amb caràcter general estableix la Llei 16/2002, haurà de:  
1. Complir les obligacions de control i subministrament d'informació previstes per la legislació sectorial aplicable i per la mateixa autorització ambiental integrada.  
2. Comunicar a la Conselleria competent quant al medi ambient qualsevol modificació, substancial o no, que es propose realitzar a la instal·lació, la transmissió de la seua titularitat o qualsevol incident o accident que puga afectar el medi ambient.  
3. Prestar l'assistència i col·laboració necessàries als que realitzen les actuacions de vigilància, inspecció i control.  
Seté. En tot allò no especificat en aquesta resolució, caldrà ajustar-se a totes i cada una de les condicions estipulades per la normativa vigent en matèria de residus, abocaments, contaminació atmosfèrica, acústica, impacte ambiental i accidents greus com també a qualsevol altra que puga dictar l'administració en l'exercici de l'activitat en matèria de protecció ambiental.  
Contra aquesta resolució, que no posa fi a la via administrativa, es podrà presentar recurs d'alçada davant de la secretària autonòmica de la Conselleria de Medi Ambient, Aigua, Urbanisme i Habitatge en el termini d'un mes des de l'endemà al de la recepció d'aquesta notificació, d'acord amb el que disposen els articles 114 i 115 de la Llei 30/1992, de 26 de novembre, de règim jurídic de les administracions públiques i del procediment administratiu comú, modificada per la Llei 4/1999, de 13 de gener.  
València, 29 d'abril de 2008.- El director general per al Canvi Climàtic: Jorge Lamparero Lázaro.  
Annex I  
Descripció del projecte  
La instal·lació consisteix en un abocador de residus no perillosos ubicat a la partida de La Matrona, s/n, del terme municipal de Dos Aguas (València), amb centre en el punt de coordenades UTM X(30)= 684.470, Y(30)= 4.350.945.  
L'abocador va iniciar la seua activitat en 1998 per mitjà de l'abocament de residus no perillosos, consistents en rebutjos de la planta de tractaments de residus urbans de l'Àrea Metropolitana de València, a Quart de Poblet. S'inclou com a instal·lació existent en el Pla zonal de residus de les zones III i VIII (àrea de gestió 1).  
El projecte d'explotació de l'abocador presentat en la tramitació de l'autorització ambiental integrada amplia la superfície en una petita zona de 2.990 metres quadrats de superfície, la qual cosa permet modificar les cotes finals d'abocament i augmentar la capacitat en 980.207 metres cúbics addicionals.   
L'abocador disposa de bassa de lixiviats aèria de 13.000 metres cúbics de capacitat com també de dues basses d'emmagatzemament d'aigües pluvials.   
Una vegada ple es segellarà, es restaurarà i es realitzarà el manteniment postclausura establit en el Reial Decret 1481/2001. Així mateix, es tractarà el biogàs produït. La totalitat de fases de l'abocador estan construïdes d'acord amb allò exigit en el Reial decret 1481/2001, pel qual es regula l'eliminació per mitjà de depòsit en abocador.   
Per mitjà dels procediments de control i vigilància, l'abocador disposa d'una xarxa de seguiment de la composició de lixiviats, aigües subterrànies, superficials i gasos generats com també control topogràfic anual.